CELEX: 62016TN0010
Language: mt
Date: 2016-01-14 00:00:00
Title: Kawża T-10/16: Rikors ippreżentat fl-14 ta’ Jannar 2016 – GABO:mi vs Il-Kummissjoni

29.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 111/28
            
         Rikors ippreżentat fl-14 ta’ Jannar 2016 – GABO:mi vs Il-Kummissjoni
   (Kawża T-10/16)
   (2016/C 111/33)
   Lingwa tal-kawża: l-Ingliż
   
      Partijiet
   
   
      Rikorrenti: GABO:mi Gesellschaft für Ablauforganisation:milliarium mbH & Co. KG (Munich, il-Ġermanja) (rappreżentanti: M. Ahlhaus u C. Mayer, avukati)
   
      Konvenuta: Il-Kummissjoni Ewropea
   
      Talbiet tarr-rikorrenti
   
   
               —
            
            
               tiddikjara d-deċiżjonijiet ikkontestati bħala nulli; u
            
         
               —
            
            
               tikkundanna lill-konvenuta għall-ispejjeż, inklużi dawk sostnuti mir-rikorrenti
            
         
      Motivi u argumenti prinċipali
   
   Ir-rikorrenti tinvoka l-annullament tad-deċiżjonijiet tal-konvenuta:
   
                
            
            
               tat-2 ta’ Diċembru 2015 (Ref. Ares (2015) 5513293) dwar ta’ Ftehim ta’ Għotja u ittra tat-2 ta’ Diċembru 2015 (Ref. Ares (2015) 5513293) dwar Ftehim ta’ Għotja FP6 dwar id-deċiżjoni tal-konvenuta li tirkupra sussegentement għall-verifika (RAIA000024) tal-Ftehim għall-Għotja FP7 magħluqa u l-verifika (RAIA000027) ta’ kuntratti FP6;
            
         
                
            
            
               skont in-nota ta’ debitu Nru 3241514917 (Ref. Ares (2015) 5513293) li tordna lir-rikorrenti tħallas total ta’ EUR 1 770 417,29 sal-15 ta’ Jannar 2016 fil-kont tal-bank tal-konvenuta; u
            
         
                
            
            
               skont l-ittra tas-16 ta’ Diċembru 2015 (Ref. Ares (2015)5894346, Ref. Ares (2015)5898040, Ref. Ares (2015)5899627), tal-21 ta’ Diċembru 2015 (BUDG/DGA/C4/DB – 025798.4) u tal-14 ta’ Jannar 2016 (BUDG/DGA/C4/DB – 025798.1) sabiex ipaċu kull pagament rispettiv mad-debitu assunt mir-rikorrenti li jirriżulta min-nota ta’ debitu Nru 3241514917 (Ref. Ares (2015) 5513293).
            
         Insostenn tar-rikors tagħha, ir-rikorrenti tinvoka erba’ motivi.
   
                
            
            
               L-ewwel motiv huwa bbażat fuq il-fatt li d-deċiżjonijiet ikkontestati huma illegali peress li l-ispejjeż invokati jissodisfaw il-kriterju ta’ eliġibbiltà stipulat fl-Artikolu II.14.1 tal-Ftehim ta’ Għotja.
            
         
                
            
            
               It-tieni motiv huwa bbażat fuq il-fatt li d-deċiżjonijiet kkontestati ma jissodisfawx ir-rekwiżiti formali u proċedurali applikabbli u huma vvizzjati minn ksur tal-prinċipji ta’ governanza tajba.
            
         
                
            
            
               It-tielet motiv huwa bbażat fuq il-fatt li d-deċiżjonijiet ikkontestati huma vvizzjati minn ksur tal-prinċipju tal-proporzjonalità.
            
         
                
            
            
               Ir-raba’ motiv huwa bbażat fuq il-fatt li l-impożizzjoni ta’ danni likwidati fid-deċiżjonijiet ikkontestati huma illegali wkoll peress ma saru l-ebda kontribuzzjonijiet finanzjarji indebiti mir-rikorrenti.